O‘zbekiston qishloq va suv xo‘jaligi vazirligi 2019 yilga qadar Toshkent viloyatidagi Tuyabo‘g‘iz suv omborida 12.5 MVt quvvatga ega kichik gidroelektr stansiyasini quradi. 16.5 mln dollarlik loyiha O‘zbekiston hukumati tomonidan 2016-2020 yillarda gidroenergetikani rivojlantirish dasturiga kiritilgan. U idoraning o‘z mablag‘lari (11.7 mln dollar) va qarz (4.8 mln dollar) hisobiga moliyalashtiriladi. Yangi GES yiliga 41.8 mln kVt/soat elektr energiyasi ishlab chiqarishi rejalashtirilmoqda.